
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02669/2013-04
09.05.2014.. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
основних акадрмских студијс
Утврђује се да УНИВЕРЗИТЕТ МЕГАТРЕНД-ФАКУЛТЕТ ЗА ПРАВО, ЈАВНУ УПРАВУ И БЕЗБЕДНОСТ (СТАРИ НАЗИВ: ФАКУЛТЕТ ЗА ДРЖАВНУ УПРАВУ И АДМИНИСТРАЦИЈУ) са седиштем у  DOCVARIABLE ConvertString(Adresa,1,5) \* MERGEFORMAT Београд, Булевар уметности 29,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104078765, Матични број: 17636626,  испуњава прописане стандарде за акредитацију студијског програма основне академске студије – ЈАВНА УПРАВА у оквиру поља друштвено-хуманистичких наука и то за упис 180 студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ МЕГАТРЕНД-ФАКУЛТЕТ ЗА ПРАВО, ЈАВНУ УПРАВУ И БЕЗБЕДНОСТ (СТАРИ НАЗИВ: ФАКУЛТЕТ ЗА ДРЖАВНУ УПРАВУ И АДМИНИСТРАЦИЈУ) са седиштем у  DOCVARIABLE ConvertString(Adresa,1,5) \* MERGEFORMAT Београд, Булевар уметности 29,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 25.12.2013. године поднела захтев за акредитацију студијског програма основне академске студије – ЈАВНА УПРАВА у оквиру поља друштвено-хуманистичких наука под бројем 612-00-02669/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ МЕГАТРЕНД-ФАКУЛТЕТ ЗА ПРАВО, ЈАВНУ УПРАВУ И БЕЗБЕДНОСТ (СТАРИ НАЗИВ: ФАКУЛТЕТ ЗА ДРЖАВНУ УПРАВУ И АДМИНИСТРАЦИЈУ) и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких наука и области правне науке и науке о јавној управи што је у складу са законом и листом области коју је утврдио  Национални савет. Назив диломе Дипломирани правник је у складу са листом звања коју је утврдио Национални савет, а дужина студија 4 године је у складу са законом.

Програм је прихваћен 12.12.2013. године од стране Сената Универзитета Мегатренд и Савета Факултета 12.12.2013. године. 

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

 Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе www. fdua.edu.rs.
Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Активна настава и предавања по годинама су: I год. - 21 час недељно или 630 часова годишње, а предавања 11 часова недељно или 52,38%; II год. -  20,5 часова недељно или 615 часова годишње, а предавања 12 часова недељно или 58,34%; III год. - 20,5 часова недељно или 615 часова годишње а предавања 12,5 часова недељно или 60,98%; IV- 21,5 часова недељно или 645 часова годишње, а предавања 12,5 часова недељно или 58,14%, чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50 % предавања. На свим годинама студија је 20 часова недељно активне наставе и 10 часова недељно предавања на свим годинама студија.
У структури студијских програма правилно су заступљене различите групе предмета према препорученим процентима.  Од укупног броја предмета 31; 25 је обавезних, а осталих 6 студент бира са листе од 10 изборних предмета, при чему је изборност 17,50%. Налаже се Установи да повећа број изборних предмета најмање на 12 и изборност на 20%. 
Заступљеност одређене групе предмета према типу у односу на број ЕСПБ  бодова: Академско-општеобразовни предмети 14,93%, Теоријско-методолошки предмети 21.02%, Научно-стручни предмети 36,07%, Стручно-апликативни предмети 27,99%.
Установа је приложила Књигу предмета, у којој је сваки предмет  специфициран. 
Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета,  препорученом литературом, методима извођења наставе, начином провере знања и оцењивања.  

Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са три програма иностране високошколске установе: 

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит. 
Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Установа реализује 4 студијска програма на свим нивоима:  ОАС-2, МАС-1, ДС-1 са 1.600 студената. Просечно оптерећење наставника је 5,87 часова недељно, сарадника 9,9 часова недељно. Наставници запослени са пуним радним временом држе 74,19% наставе.

Укупан број наставника је довољан да покрије укупан број часова наставе на студијском програму.  У реализацији студијског програма основних академских студија Јавна управа укључено је 38 наставника (од чега је 24 наставника са пуним радним временом, 12 у допунском и 2 са мање од 100% ангажовања) и за све су дате копије радних књижица, уговори и сагласности). Просечно оптерећење наставника на студијском програму је 4,3 часа недељно. Нема наставника са ангажовањем већим од 12 часова недељно. Наставници запослени са пуним радним временом држе 70,34% предавања.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 25 сарадника од тога 13 са пуним радним временом и 12 са допунским је довољан да покрије укупан број часова наставе на студијском програму. Просечно оптерећење на студијском програму је 9,9 часова недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 
Обезбеђен је одговарајући простор за извођење наставе. Укупна бруто површина износи 3.797 m2 или 2,37 m2/студенту са 1.747 местаи рад у две смене. Са овим је испуњен стандард који захтева најмање 2 m2 по студенту при раду у две смене. Листа просторија је: амфитеатар 1 са 357 места, учионица 30 са 760 места, библиотека са читаоницом са 26 места, читаоница са 30 места, компјутерске лабораторије 1 са 54 места, сале 4 са 400 места. 
Поред тога Факултет је обезбедио простор за Студентски парламент 4 места, студентску службу 2 са 4 места, наставничких кабинета 15 са 40 места, простор за ИТ подршку 20 места. 

На студијском програму уписује се 180 студената годишње или укупно 720 студената. У истом простору се одвија настава и за студенте дипломских и докторских студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Високошколска установа је обезбедила покривеност предмета одговарајућом уџбеничком литературом са укупно 732 библиотечке јединице, уџбеника 166. Обезбеђена је опремљеност училима и помоћним наставним средствима за нормално одвијање наставног процеса (96 јединице научне опреме).

Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 7 чланова из реда: наставника, сарадника, ненаставног особља и студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ МЕГАТРЕНД-ФАКУЛТЕТ ЗА ПРАВО, ЈАВНУ УПРАВУ И БЕЗБЕДНОСТ (СТАРИ НАЗИВ: ФАКУЛТЕТ ЗА ДРЖАВНУ УПРАВУ И АДМИНИСТРАЦИЈУ)  за студијски програм основне академске студије – ЈАВНА УПРАВА у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

Проф. др  Ендре Пап

Б е о г р а д
У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ МЕГАТРЕНД-ФАКУЛТЕТ ЗА ПРАВО, ЈАВНУ УПРАВУ И БЕЗБЕДНОСТ (СТАРИ НАЗИВ: ФАКУЛТЕТ ЗА ДРЖАВНУ УПРАВУ И АДМИНИСТРАЦИЈУ) са седиштем у  DOCVARIABLE ConvertString(Adresa,1,5) \* MERGEFORMAT Београд, Булевар уметности 29,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 104078765, Матични број: 17636626, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ЈАВНА УПРАВА у оквиру поља друштвено-хуманистичких наука и то за упис 180 студената у седишту Установе за извођење на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

